## 51319 JAVNA USTANOVA LUČKA UPRAVA OSIJEK

Lučka uprava Osijek, javna ustanova za upravljanje i razvoj luka i pristaništa na rijeci Dravi, osnovana je 2001. godine Zakonom o lukama unutarnjih voda, a na temelju Europskog ugovora o glavnim plovnim putovima od međunarodnog značaja.

Lučka uprava Osijek obavlja poslove organizacije i nadzora pristajanja i manevriranja plovila u luci, kontrole lučkog prometa, ulazaka i izlazaka prijevoznih sredstava i tereta, održavanja zajedničkih lučkih građevina na lučkom području, održavanja reda u luci, visokog stupnja sigurnosti i zaštite okoliša u luci, izgradnje i modernizacije lučkih građevina u ime Republike Hrvatske, upravljanja nekretninama na lučkom području na kojima lučka uprava ima pravo građenja, upravljanja slobodnom zonom na lučkom području koja je osnovana odlukom Vlade Republike Hrvatske sukladno propisima koji uređuju slobodne zone, obavljanja stručnih poslova u svezi s davanjem Odobrenja, nadzora nad radom lučkih operatera i korisnika luke koji obavljaju lučke djelatnosti, u skladu s preuzetim obvezama, marketinga i promocije luke na transportnom tržištu, osiguravanja pružanja usluga od općeg interesa ili za koje ne postoji gospodarski interes drugih gospodarskih subjekata, izrade prijedloga planskih dokumenata za razvitak lučkog sustava na unutarnjim vodama, tehničke pomoći tijelima lokalne i područne (regionalne) samouprave na području razvoja luka i pristaništa, drugi poslovi određeni zakonom.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2020. | Plan 2021. | Plan 2022. | Plan 2023. | Plan 2024. | Indeks 2022/2021 |
| 51319 |  |  |  |  |  |  |

### 3111 PRIPREMA I PROVEDBA PROJEKATA SUFINANCIRANIH SREDSTVIMA FONDOVA EU

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2020. | Plan 2021. | Plan 2022. | Plan 2023. | Plan 2024. | Indeks 2022/2021 |
| 3111 |  |  |  |  |  |  |

Cilj 1. Uspješna priprema i praćenje provedbe projekata sufinanciranih sredstvima fondova EU

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2022.) | Ciljana vrijednost (2023.) | Ciljana vrijednost (2024.) |
| Stupanj provođenja projekta sukladno projektnom planu | Učinkovitost realizacije pripreme projekata sufinanciranih sredstvima fondova EU | % | 1 | Lučka uprava Osijek | 60 | 100 | 100 |

#### K810072 OP KONKURENTNOST I KOHEZIJA, PRIORITETNA OS 7. POVEZANOST I MOBILNOST – IZGRADNJA TERMINALA ZA PRETOVAR RASUTIH TERETA U LUCI OSIJEK

Zakonske i druge pravne osnove

- Ugovor o dodjeli bespovratnih sredstava za projekte financirane iz europskih strukturnih i investicijskih fondova u financijskom razdoblju 2014.-2020. i Dodatak broj 1 Ugovoru za projekt Izgradnja terminala za pretovar rasutih tereta u luci Osijek, referentna oznaka: KK.07.3.1.01.0001.

- Bijela knjiga: Plan puta u jedinstveni europski prometni prostor (ECE 2011), točka 3.1.

- Strategija prometnog razvoja Republike Hrvatske 2017-2030; točka 2.7. i točka 5.6..

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2020. | Plan 2021. | Plan 2022. | Plan 2023. | Plan 2024. | Indeks 2022/2021 |
| K810072 |  |  |  |  |  |  |

Ugovor za projekt »Izgradnja terminala za pretovar rasutih tereta u luci Osijek« potpisan je 10 svibnja 2017. godine, a njime se planira postići povećanje udjela riječnog prometa u odnosu na željeznički i cestovni promet u Republici Hrvatskoj, revitalizacija gospodarstva i ravnomjeran razvoj regija u Hrvatskoj, smanjenje zagušenja u centru grada Osijeka i sprječavanje mogućeg ekološkog zagađenja, poboljšanje prometne produktivnosti i intermodalnih kapaciteta. Cilj ovog projekta je da Lučka uprava Osijek postane prva hrvatska luka unutarnjih voda bazenskog tipa i prva koja će imati usvojene europske standarde poslovanja te tako postati snažna logistička podrška ekonomiji Istočne Hrvatske. Projekt uključuje izgradnju terminala za pretovar rasutih tereta u luci Osijek (obalne građevine dužine 240m s dva veza, pristupna cesta, željeznički kolosijeci i kranska staza, usipni koš i uređaji za pretovar te lučka infrastruktura), nadzor nad gradnjom i reviziju projekta. Ugovor za spomenuti projekt potpisan je 10. svibnja 2017. godine, a Dodatak broj 1 Ugovoru o dodjeli bespovratnih sredstava potpisan je 17. prosinca 2020. godine te ukupna vrijednost projekta KK.07.3.1.01.0001 Izgradnja terminala za pretovar rasutih tereta u luci Osijek iznosi 259.288.686,03 kuna, prihvatljivi troškovi 244.330.965,03 kuna, od čega je 225.511.045,53 kuna bespovratnih sredstava.

Od ukupno planiranih sredstava za razdoblje 2022.-2024., 98% odnosi se na troškove građevinskih radova i nadzora nad izvođenjem radova, a 2 % na troškove upravljanja projektom te troškove promidžbe i vidljivosti.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2022.) | Ciljana vrijednost (2023.) | Ciljana vrijednost (2024.) |
| Stupanj izgrađenosti terminala za pretovar rasutih tereta | Izgradnjom terminala stvorit će se preduvjeti za povećanje udjela riječnog prometa u odnosu na kopneni promet | % | 0 | Lučka uprava Osijek | 69 | 100 | - |

### 3115 RAZVOJ UNUTARNJE PLOVIDBE

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2020. | Plan 2021. | Plan 2022. | Plan 2023. | Plan 2024. | Indeks 2022/2021 |
| 3115 |  |  |  |  |  |  |

Cilj 1. Razvijen sustav unutarnje plovidbe

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2022.) | Ciljana vrijednost (2023.) | Ciljana vrijednost (2024.) |
| Povećanje količine prekrcajnog tereta u luci Osijek | Ukupna količina prekrcajnog tereta u luci Osijek | tona | 192.999 | Lučka uprava Osijek | 300.476 | 485.801 | 721.662 |
| Povećanje broja putnika u pristaništima luke Osijek | Ukupna količina prevezenih putnika u domaćem i međunarodnom prometu u luci Osijek  | putnik | 4.305 | Lučka uprava Osijek | 5.800 | 8.022 | 10.527 |

#### A810068 ADMINISTRACIJA I UPRAVLJANJE

Zakonske i druge pravne osnove

- Zakon o plovidbi i lukama unutarnjih voda; članak 132.,

- Uredba o upravljanju i vođenju poslova lučkih uprava unutarnjih voda,

- Uredba o tehničko-tehnološkim uvjetima za luke i uvjetima sigurnosti plovidbe u lukama i pristaništima unutarnjih voda,

- Pravilnik o organizaciji i sistematizaciji radnih mjesta,

- Pravilnik o plaćama, naknadama plaća i drugim novčanim i nenovčanim primicima.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2020. | Plan 2021. | Plan 2022. | Plan 2023. | Plan 2024. | Indeks 2022/2021 |
| A810068 |  |  |  |  |  |  |

Ovom aktivnosti osiguravaju se sredstva nužna za troškove plaća i ostalih troškova 8 zaposlenika Lučke uprave Osijek. Također, na aktivnosti se planiraju sredstva za pokriće materijalnih rashoda koji nastaju u redovnom poslovanju kao što su troškovi pošte, prijevoza, uredskog materijala, službenih putovanja, intelektualnih usluga i slično.

Od ukupno planiranih sredstava za razdoblje 2022.-2024. 65% namijenjeno je za plaće i ostale rashode za zaposlene te je 35% namijenjeno za materijalne rashode.

#### A810069 GRADNJA I ODRŽAVANJE

Zakonske i druge pravne osnove

- Zakon o plovidbi i lukama unutarnjih voda; članak 132. i članak 140.,

- Strategija prometnog razvoja Republike Hrvatske 2017-2030; točka 2.7. i točka 5.6..

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2020. | Plan 2021. | Plan 2022. | Plan 2023. | Plan 2024. | Indeks 2022/2021 |
| A810069 |  |  |  |  |  |  |

Gradnja - aktivnost se provodi svake godine i temelji se na ulaganju u lučku infrastrukturu u cilju kvalitativnog i tehnološkog osuvremenjivanja luke Osijek kako bi se što kvalitetnije udovoljilo postojećoj i očekivanoj transportnoj potražnji na unutarnjim vodama. Operativnim programom Lučke uprave Osijek želi se modernizirati luka Osijek i lučko područje u tehničko tehnološkom smislu kroz rekonstrukciju postojećih i izgradnju novih lučkih kapaciteta u luci.

Najznačajniji projekti u okviru ove aktivnosti koji su planirani u razdoblju 2022. - 2024. su:

* Izgradnja sportskog pristaništa Pitomača – planirana sredstva iznose 2.500.000 kuna za 2022. godinu, 2.500.000 kuna za 2023. godinu te 2.000.000 kuna za 2024. godinu.
* Izgradnja sportskog pristaništa Ješkovo u općini Gola – planirana sredstva iznose 2.000.000 kuna za 2022. godinu, 2.000.000 kuna za 2023. godinu te 2.000.000 kuna za 2024. godinu
* Izgradnja sportskog pristaništa Donji Grad Osijek – planirana sredstva iznose 5.000.000 kuna za 2022. godinu, 8.000.000 kuna za 2023. godinu te 12.000.000 kuna za 2024. godinu
* Nastavak radova 1. faze Intermodalne infrastrukture zapadnog dijela luke Osijek - planirana sredstva iznose 7.885.354 kuna za 2022. godinu, 7.500.000 kuna za 2023. godinu te 22.400.000 kuna za 2024. godinu
* Izrada glavnog projekta sportskog pristaništa Šoderica u općini Drnje – planirana sredstva za 2022. godinu iznose 200.000 kuna
* Izrada projektne dokumentacije za sportsko pristanište u općini Ferdinandovac – planirana sredstva za 2022. godinu iznose 500.000 kuna
* Izrada projektne dokumentacije za komunalno pristanište u Osijeku – planirana sredstva za 2022. godinu iznose 500.000 kuna
* Izrada glavnog i izvedbenog projekta za projekt Izgradnja i rekonstrukcija južne obale luke Osijek – planirana sredstva za 2022. godinu iznose 2.200.000 kuna, a za 2023. godinu 1.400.000 kuna
* Izrada glavnog i izvedbenog projekta za ostale faze (8) projekta Intermodalna infrastruktura zapadnog dijela luke Osijek – planirana sredstva za 2023. godinu iznose 1.100.000 kuna, a za 2024. godinu 2.500.000 kuna.

Održavanje - Ova aktivnost provodi se svake godine i uključuje kontinuirano održavanje osnovnih uvjeta rada Lučke uprave Osijek koja je nadležna za poslove upravljanja lukom i pristaništima na rijeci Dravi. Poslovi upravljanja lukom i pristaništem odnose se na upravljanje lučkim područjem u smislu nadzora nad radom korisnika luke koji obavljaju lučke djelatnosti i održavanja lučkih građevina.

U narednom proračunskom razdoblju planira se provedba aktivnosti radi omogućavanja redovnog obavljanja javne službe lučke uprave Osijek sa svrhom nesmetanog obavljanja lučkih djelatnosti na lučkom području.

U 2022. godini planirana su sredstva za popravak obaloutvrde u luci Osijek, održavanje željezničkog kolosijeka, održavanje lučkog područja, održavanje putničkog pristaništa i održavanje sportskih pristaništa u iznosu od 3.100.000 kuna u 2022. godini, 3.100.000 kuna u 2023. godini te 5.000.000 kuna u 2024. godini.

Otkup zemljišta: Lučka uprava Osijek u razdoblju 2022.-2024. planira pripremne aktivnosti za otkup zemljišta na lučkom području u svrhu realizacije izgradnje lučke infrastrukture uz provođenje projekta sufinanciranih iz europskih strukturnih i investicijskih fondova. U razdoblju 2022.-2024 planiran je iznos od 100.000 kuna po godini.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2022.) | Ciljana vrijednost (2023.) | Ciljana vrijednost (2024.) |
| Povećanje broja vezova | Izgradnjom vezova sa pripadajućom infrastrukturom unaprijedit će se operativni dio luke te povećati lučki kapaciteti | broj | 3 | Lučka uprava Osijek | 6 | 8 | 9 |

#### K810070 INTERREG VA – MAĐARKA-HRVATSKA – PROJEKT VICINaD – VIRTUALNO POVEZIVANJE INDUSTRIJSKIH SREDIŠTA NA RIJECI DRAVI IZMEĐU MAĐARSKE I HRVATSKE

Zakonske i druge pravne osnove

- Ugovor o sufinanciranju za provedbu projekta HUHR/1901/2.1.2./0120 VICINaD - Virtualno povezivanje industrijskih središta na rijeci Dravi između Mađarske i Hrvatske unutar programa Interreg V-A program suradnje Mađarska-Hrvatska 2014.-2020.,

- Uredba (EU) br. 1303/2013 Europskog parlamenta i Vijeća od 17. prosinca 2013.,

- Uredba (EU) br. 1299/2013 Europskog parlamenta i Vijeća od 17. prosinca 2013. o posebnim odredbama za potporu Europskog fonda za regionalni razvoj cilju europske teritorijalne suradnje,

- Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, izmjenama i dopunama Uredbe (EU) br. 1296/2013, (EU) br. / 2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014 / EU i ukidanju Uredbe (EU, Euratom) br. 966/2012,

- Interreg V-A program suradnje Mađarska-Hrvatska 2014.-2020., koji je Europska komisija odobrila 7. rujna 2015. Odlukom Ref. Br. C (2015) 6228 – program.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2020. | Plan 2021. | Plan 2022. | Plan 2023. | Plan 2024. | Indeks 2022/2021 |
| K810070 |  |  |  |  |  |  |

Program suradnje Interreg VA Mađarska-Hrvatska 2014.-2020. pripada mreži programa ETC.

Programi ETC-a doprinose ukupnoj ekonomskoj, socijalnoj i teritorijalnoj koheziji Europske unije rješavanjem pitanja koja prelaze granice između zemalja i regija. Ciljevi ETC programa su stvaranje zajedničkog identiteta, integriranog fizičkog prostora, uravnoteženi razvoj te poboljšane politike i upravljanje.

Program suradnje između Mađarske i Hrvatske nasljednik je programa prekogranične suradnje Mađarska - Hrvatska (IPA) 2007-2013. Kao i prethodni program u godini pristupanja Hrvatske Europskoj uniji, sufinanciranje ovog programa pokriva Europski fond za regionalni razvoj (ERDF) za obje zemlje. Na taj se način u potpunosti primjenjuju načela reguliranja programiranja i provedbe instrumenata Europske kohezijske politike.

Fokus trenutnog programa pomaknut je prema podršci jačanju i proširenju postojećih suradničkih mreža i doprinosu uspostavljanja zdrave osnove za dinamičnu i trajnu prekograničnu suradnju. Uz to, program povećava koncentraciju na poticanju održive gospodarske suradnje u regiji, zadržavajući kontinuitet aktivnosti.

Projekt Virtualno povezivanje industrijskih središta na rijeci Dravi između Mađarske i Hrvatske – VICINaD sufinanciran je od strane Monitoring Committee programa kao najbolje ocijenjeni u prioritetu 2.1.2. Turističke atrakcije. Glavni partneri su Grad Barcs (Mađarska), Grad Belišće i Lučka uprava Osijek.

Od ukupno planiranih sredstava za 2021. godinu 75% odnosi se na troškove izrade studijsko projektne dokumentacije, a 25% na troškove plaće članova tima za provedbu projekta te troškove uredskog materijala i uredske opreme. U 2022. godini 62% sredstava odnosi se na troškove izrade studijsko projektne dokumentacije, a 38% na troškove plaće članova tima za provedbu projekta i troškove uredskog materijala i uredske opreme.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2022.) | Ciljana vrijednost (2023.) | Ciljana vrijednost (2024.) |
| Stupanj dovršenosti studijsko-projektne dokumentacije | Na temelju izrađene studijsko-projektne dokumentaciju ishodit će se potrebne dozvole za izvođenje radova | % | 68 | Lučka uprava Osijek | 100 | - | - |

#### K810071 IZGRADNJA SPORTSKOG PRISTANIŠTA NEMETIN

Zakonske i druge pravne osnove

- Zakon o plovidbi i lukama unutarnjih voda; članak 140.,

- Uredba o tehničko-tehnološkim uvjetima za luke i uvjetima sigurnosti plovidbe u lukama i pristaništima unutarnjih voda.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2020. | Plan 2021. | Plan 2022. | Plan 2023. | Plan 2024. | Indeks 2022/2021 |
| K810071 |  |  |  |  |  |  |

Projekt je započeo 2020. godine.

Zbog sve većeg broja zahtjeva za privez rekreacijskih plovila na rijeci Dravi mjesto Nemtin, potrebno je izgraditi sportsko pristanište. Sportsko pristanište će služiti isključivo za privez plovila te će mu to biti glavna djelatnost. Sportsko pristanište Nemetin je planirano na desnoj obali Drave nizvodno od luke Osijek od rkm 12+250 do rkm 12+450. Ukupna površina sportskog pristaništa Nemetin je 3.243 m². Pristanište će se sastojati od pontona za privez čamaca u obliku plutajućeg gata, sustava za sidrenje, pristupnog mosta.

Od ukupno planiranih sredstava za 2022. godinu, 95% planira se za troškove izvođenja građevinskih radova, a 5% za troškove nadzora nad izvođenjem građevinskih radova. Završetak projekta se planira zaključno s 2022. godinom.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2022.) | Ciljana vrijednost (2023.) | Ciljana vrijednost (2024.) |
| Stupanj izgrađenosti sportskog pristaništa Nemetin | Razvoj gradnje sportskog pristaništa koje će služiti isključivo za privez plovila te povećati lučke kapacitete | % | 60 | Lučka uprava Osijek | 100 | - | - |

 Ravnatelj

 Goran Dijanović, mag.ing.traff.